Παθήσεις του βλεννογόνου του στόματος με θηλωματώδη και ακροχορδονώδη εικόνα:
Creators: name: Παπαδόπουλος, Πέτρος Αντωνίου
Publisher: name: Aristotle University of Thessaloniki
Year: 2012
Subjects: Θηλωματώδεις
Ακροχορδονώδεις
Καρκινώματα
Papillary
Verrucous
Tumors

description: Η μελέτη περιγράφει τα δημογραφικά, κλινικά και ιστοπαθολογικά χαρακτηριστικά νόσων του στόματος με θηλωματώδη και ακροχορδονώδη εικόνα, σε ασθενείς του Εργαστηρίου Στοματολογίας της Οδοντιατρικής Σχολής ΑΠΘ, που διαγνώσθηκαν κατά την δεκαετία (2000-2010). Περιλαμβάνει ένα δείγμα 240 ασθενών. Μελετήθηκε η ηλικία, το φύλο, το/τα σημείο/α εντόπισης των βλαβών, οι κλινικές μορφές εμφάνισης της νόσου, το κάπνισμα, η χρήση οινοπνεύματος, η προΰπαρξη της νόσου έως και την ημέρα καταγραφής του περιστατικού, η εμπλοκή ψηλαφητών λεμφαδένων όσον αφορά τις κακοήθεις βλάβες, η παρουσία ή όχι επιβαρυντικών τοπικών παραγόντων κ.α.. Καταγράφηκαν συστηματικά νοσήματα που εμπλέκονται στο ιστορικό των ασθενών και η τυχόν λήψη φαρμακευτικών σκευασμάτων από αυτούς. Η στατιστική ανάλυση πραγματοποιήθηκε με το SPSS 18.0. Το Chi-Square test και Fisher’s Exact Test χρησιμοποιήθηκαν για την εκτίμηση των ποιοτικών μεταβλητών. Το επίπεδο σημαντικότητας τέθηκε στο 5% με εύρος εμπιστοσύνης 95%. Διαπιστώθηκε η παρουσία 7 παθολογικών οντοτήτων. Ειδικότερα 103 (42,9%) ασθενείς εμφάνισαν θηλώματα, 90 (37,5%) εμφάνισαν ακανθοκυτταρικά καρκινώματα, 26 (10,8%) θηλώδη υπερπλασία της υπερώας, 10 (0,04%) μυρμηκιώδες καρκίνωμα, 3 (1,25%) κονδυλώματα και 1 ακροχορδωνώδης λευκοπλακία. Τα θηλώματα παρουσίασαν ισοκατανομή ανάμεσα στα δύο φύλα με ελαφριά προτίμηση στο ανδρικό. Εμφανίζονταν σε ασθενείς όλων των ηλικιών με ιδιαίτερη προτίμηση στα άτομα από 20 έως 60 ετών (77%). Το μέγεθος τους συνήθως κυμαινόταν από 0,1 έως 0,3 cm, ενώ παρατηρήθηκαν και βλάβες που η διάμετρος τους ξεπερνούσε τα 0,6 cm. Η συχνότερη θέση εντόπισης τους ήταν η γλώσσα (46,6%), ακολούθησε η υπερώα (20,4%), τα χείλη (5,8%) και τα ούλα( 4,9%). Η εμφάνιση τους δεν ήταν δυνατόν να συσχετιστεί με κάποιο συστηματικό νόσημα, με το κάπνισμα ή την κατανάλωση αλκοόλ. Τα ακανθοκυτταρικά καρκινώματα παρουσίασαν σαφώς μεγαλύτερη συχνότητα στους άνδρες, ενώ εμφανίστηκαν σε ασθενείς ηλικίας από 20 έως 85 ετών. Η πλειοψηφία των περιστατικών παρατηρήθηκε στην έκτη και έβδομη δεκαετία της ζωής των ασθενών. Οι γυναίκες ήταν μεγαλύτερης ηλικίας από τους άνδρες. Το ΑΚ εμφανίστηκε συχνότερα με τη μορφή έλκωσης και στα δύο φύλα. Συνήθως η αλλοίωση γινόταν αντιληπτή 1 έως 3 μήνες πριν την εξέταση τους. Το 16,7% των ασθενών προσήλθε 1 έως 3 χρόνια μετά την πρώτη παρατήρηση της βλάβης. Η συχνότερη θέση εντόπισης των ΑΚ καταγράφηκε στην γλώσσα και στα δύο φύλα. Η βλάβη δεν φάνηκε να συσχετίζεται με κάποιο συστηματικό νόσημα ή συγκεκριμένη φαρμακευτική αγωγή. Η πλειονότητα των αλλοιώσεων ήταν καλής διαφοροποίησης χωρίς λεμφαδένες ή απομακρυσμένες μεταστάσεις. Στους ασθενείς από την βόρεια και κεντρική ΕΛΛΑΔΑ που επισκέφτηκαν την κλινική της Στοματολογίας του ΑΠΘ με βλάβες του βλεννογόνου του στόματος με θηλωματώδη και ακροχορδονώδη εικόνα, παρατηρήθηκαν κατά συντριπτική πλειοψηφία θηλώματα και ακανθοκυτταρικά καρκινώματα. Οι ασθενείς με θηλώματα ήταν κυρίως ηλικίας από 20 έως 60 ετών. Εμφάνισαν την βλάβη με μεγαλύτερη συχνότητα στη γλώσσα. Συνήθειες όπως το κάπνισμα ή η κατανάλωση αλκοόλ δεν επηρέασαν πιθανόν την εμφάνιση της βλάβης. Οι ασθενείς με ακανθοκυτταρικό καρκίνωμα ήταν κυρίως άνδρες, καπνιστές, που διανύουν την έκτη και έβδομη δεκαετία της ζωής τους. Η πιθανότητα εμφάνισης της βλάβης δεν φάνηκε να επηρεάζεται από κάποιο συγκεκριμένο συστηματικό νόσημα ή αντίστοιχη φαρμακευτική αγωγή.
description: The aim of this study was to evaluate the clinical, epidemiological, and histopathological characteristics of the papillary and verrucous lesions described in the oral cavity. The records of the clinic of Oral and Maxillofacial Pathology of the faculty of Dentistry of the Aristotle University of Thessaloniki were reviewed and analyzed for patients with papillary and verrucous lesions of the oral cavity, examined during a 10 year period (2000-2010). 240 patients were assessed. The age, the sex, the location and the clinical forms of the lesions were examined. Furthermore, special attention was paid to tobacco and alcohol use, the pre-existence of any other pathological entity until the time of the patients’ examination, the engagement of lymph nodes and the presence of risk factors. Statistical analysis was performed using the Chi- Square, the Fishers’ exact test of the SPSS 18.0. The review of the records revealed 7 pathological entities. 103 papillomas (42,9%), 90 oscc (37,5%), 26 (10,8%) papillary hyperplasias of the palate, 10 (0,04%) verrucous carcinoma, 3( 1,25%) condylomata acuminatum and 1 leukoplakia were diagnosed. Papillomas didn’t show any remarkable preference in any sex, just a small preference in the male patients. They were diagnosed in patients of any age and especially in those between the age of 20 and 60 years (77%). Most lesions were 0,1 -0,3 cm in diameter, however some were observed bigger than the others with a size over 0,6 cm in diameter. The sites commonly affected were the tongue (46,6%), the palate (20,4%), the lips (5,8%) and the gums (4,9%). Their appearance did not seem to be related to any systemic disease, smoking or alcohol consumption. The oral squamous cell carcinoma had a male predominance, and a range of age preference between 20 and 85 years. The majority of the patients was in the 6th and the 7th decade of their lives. Women with oscc were older than men. Clinically, the lesion appeared mostly as an ulcer and was commonly observed 1 to 3 months prior the examination. However 16,7% of the patients visited the clinic 1 to 3 years after the first time observation of the lesion. The commonest site of location was found out to be the tongue in both sexes. The appearance of the oscc couldn’t be related with any systemic disease or medicine. Most lesions were well differentiated and of low risk of giving metastasis or engaging lymph nodes. Papillomas and oral squamous cell carcinomas were mostly diagnosed in patients, from central and northern Greece with papillary and verrucous lesions of the oral cavity. Patients with a certain diagnosis of papillomas belonged to an age group between 20 and 60 years of age. The commonest site of location was the tongue, while habits such as smoking and alcohol consumption did not seem to be correlated with papillomas. As far as it concerns the osccs there was a higher proportion of men, smokers that were 60 to 80 years old. Systemic diseases or any kind of medicine were unrelated to the lesions.